Желдету мен ауа баптау жүйелерін тазалау және дезинфекциялау
 бойынша сатып алынатын қызметтердің
ТЕХНИКАЛЫҚ СПЕЦИФИКАЦИЯСЫ


1. Қызметтердің атауы мен көрсетілетін орны:

Тапсырыс берушінің атауы: Жамбыл облыстық көпбейінді ауруханасы 
Қызмет көрсету орны: Әйтиев көшесі, 2, барлық корпустар
Көрсетілетін қызметтердің көлемі: Ауа өткізгіштерді тазалау – 800 ш.м., дезинфекциялау – 800 ш.м., ағынды қондырғыларға қызмет көрсету – 3 дана
Қызмет көрсету мерзімі: шартқа сәйкес

2. Өнім берушінің сапасына, қауіпсіздігіне және біліктілігіне қойылатын талаптар:

Рұқсат беру құжаттарының болуы: Өнім беруші желдету жүйелерін тазалау және дезинфекциялау жұмыстарын жүргізу құқығына қолданыстағы лицензияны/хабарламаны («Рұқсаттар және хабарламалар туралы» ҚР Заңына сәйкес) ұсынуға міндетті.

Персоналдың біліктілігі: Жұмыстарды «Желдету жүйелерінің тазалығы» курсы бойынша оқудан өткен, биіктікте және электр қауіпсіздігі бойынша жұмыс істеуге рұқсаты бар білікті персонал орындауы тиіс. Персоналдың медициналық тексеруден өткені туралы белгілері бар жеке медициналық кітапшалары болуы керек.

Материалдар және дезинфекциялау құралдары: Қолданылатын барлық дезинфекциялау құралдарының Қазақстан Республикасы мен ЕАЭО аумағында қолданыстағы Мемлекеттік тіркеу туралы куәліктері (МТК) болуы тиіс. Құралдардың микробқа қарсы әсер ету спектрі кең (вирулицидті, бактерицидті, фунгицидті) болуы және денсаулық сақтау ұйымдарында қолдануға рұқсат етілуі керек. МТК көшірмелері мен нұсқаулықтар жұмыс басталғанға дейін Тапсырыс берушіге ұсынылады.

3. Техникалық талаптар және жұмыстарды орындау кезеңдері:

1-кезең: Алдын ала тексеру

Өнім беруші мамандандырылған видеороботтарды немесе инспекциялық камераларды қолдана отырып, ауа өткізгіштердің ішкі беттеріне визуалды және видеоинспекциялық тексеру жүргізеді. Видеоинспекция нәтижелері (фото/видеожазба) ластану дәрежесін келісу үшін Тапсырыс берушіге ұсынылады.

2-кезең: Механикалық (тазалау) өңдеу

Ауа өткізгіштерді тазалау кәсіби жабдықтарды (дөңгелек және тікбұрышты қималы щеткалы машиналарды, жоғары қуатты вакуумдық қондырғыларды) пайдалана отырып, құрғақ механикаландырылған тәсілмен жүргізілуі тиіс.

Орындаушының вакуумдық қондырғысы тазалау кезінде медициналық үй-жайлардың ауасына шаң мен аллергендердің түсуін болдырмау үшін HEPA сүзгілеу жүйесімен (класы H13-тен төмен емес) жабдықталуы керек. Шөгінділердің барлық түрлері: шаң, тоқыма, органикалық, майлы шөгінділер жойылуға жатады.
3-кезең: Жүйелерді дезинфекциялау

Тазартылған ауа өткізгіштердің ішкі беттерін, желілік элементтерді (торлар, диффузорлар) және ағынды жүйелердің камераларын дезинфекциялау.

Дезинфекциялау құралын жағу әдісі: сұйықтықтың тоқтап қалатын аймақтарын түзбей, ішкі беттердің толық жабылуын қамтамасыз ететін аэрозольді бүрку («суық тұман» әдісі) немесе ұсақ дисперсті суару.

Дезинфекция препараттың нұсқаулығында көрсетілген экспозицияға (әсер ету уақытына) қатаң сәйкестікте жүргізілуі тиіс.

4-кезең: Зертханалық бақылау және жұмыстарды тапсыру:

Өнім беруші өз күшімен және өз есебінен (немесе аккредиттелген зертхананы тарта отырып) дезинфекция жүргізгенге ДЕЙІН және ОДАН КЕЙІН ауа өткізгіштердің бетінен бактериологиялық шайындылар алуды ұйымдастырады.

Анықталатын көрсеткіштердің тізбесі: Жалпы микробтық сан (ЖМС), ішек таяқшасы тобының бактериялары (ІТТБ), алтын түстес стафилококк (S.aureus), зең және ашытқы саңырауқұлақтары.

[bookmark: _GoBack]Өнім беруші Тапсырыс берушіге ресми Зертханалық сынақ хаттамаларын ұсынады.



4. Есептілік және қабылданатын құжаттама:

Жұмыс қорытындысы бойынша Өнім беруші Тапсырыс берушіге құжаттар пакетін ұсынады:

1. Орындалған жұмыстар актісі (нақты көлемдерін көрсете отырып);
2. Желдету жүйелерін тазалау және дезинфекциялау актісі (Тапсырыс берушінің нысаны бойынша);
3. Зертханалық зерттеулер (шайындылар) хаттамаларының түпнұсқалары;
4. Толтырылған «Желдету жүйелерін тазалау және дезинфекциялау жұмыстарын есепке алу журналы»;
5. Электрондық тасымалдағыштағы видео/фотоматериалдар (тазалауға дейін және кейін);
6. Қолданылған дезинфекциялау құралдарының МТК және нұсқаулықтарының көшірмелері.


